**Publicarea Apelului pentru Expresii de Interes în vederea selectării Intermediarilor Financiari pentru Programul Operațional Inițiativa pentru IMM-uri**

După aprobarea Programul Operațional Inițiativa pentru IMM-uri (POIIMM) de către Comisia Europeană, urmată de semnarea Acordului de finanțare, Acordului între Creditori și Contractului de Gaj (20 octombrie 2016), în ***data de 21 octombrie 2016 FEI a publicat pe site-ul instituției Apelul pentru expresii de interes în vederea selectării intermediarilor financiari***. Acesta poate fi consultat accesând următorul link: <http://www.eif.org/what_we_do/guarantees/sme_initiative/smei_romania/index.htm>

Cu un buget de 100 de milioane de euro alocat din Fondul European de Dezvoltare Regională, POIIMM sprijină întreprinderile mici și mijlocii prin facilitarea accesului la credite, prin oferirea unei rate de garantare de până la 80%.

Programul Operațional Inițiativa pentru IMM-uri (POIIMMM) va sprijini accesul IMM-urilor din România la finanţare, în vederea creșterii productivității, inovării, și a capacității IMM-urilor de a crește pe piețele regionale, naționale și internaționale.

Instrumentul de garantare neplafonată, care se implementează prin intermediul acestui program, are ca scop îmbunătățirea accesului la finanțare pentru IMM-uri prin generarea unui număr suplimentar de portofolii de finanțare determinând implicit creșterea numărului de IMM-uri beneficiare de finanțare.